《送僧》
宋代·洪迈

空中世界纷河沙，不知底处为天涯。
乾坤百忆在指掌，触处与子同一家。
云何犹作去来想，千里一跌毫釐差。
坐令契阔费星纪，岭云欲寄山川遐。
拨眉相对此何日，丈室净扫余天花。
诗毫辨舌久投阁，万窍寂历风无哗。
为君游戏出三昧，妙处那复相聱牙。
往将妙响应空谷，一任飞锡凌苍霞。

作者简介：洪迈（1123——1202），南宋饶州鄱阳（今江西省上饶市鄱阳县）人，字景卢，号容斋，又号野处。洪皓第三子。官至翰林院学士、资政大夫、端明殿学士，副丞相、封魏郡开国公、光禄大夫。卒年八十，谥“文敏”。配张氏，兵部侍郎张渊道女、继配陈氏，均封和国夫人。南宋著名文学家。